text: মাধ্যমিক ও উচ্চ মাধ্যমিক শিক্ষা বোর্ড,  ময়মনসিংহ বাংলাদেশের  ময়মনসিংহ বিভাগের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। ময়মনসিংহ, জামালপুর, শেরপুর ও নেত্রকোণা জেলা এ-বোর্ডের অন্তর্ভুক্ত। এটি সাধারণ শিক্ষা বোর্ডের মধ্যে ৯ম এবং সব মিলিয়ে ১১তম।
  
  গঠন
  ২০১৫ সালের ১৩ অক্টোবর ময়মনসিংহ বিভাগ ঘোষণা করা হয়। তারপর থেকে ময়মনসিংহ শিক্ষা বোর্ড প্রতিষ্ঠার কাজ শুরু হয়। ২০১৬ সালের ২২ ফেব্রুয়ারি ময়মনসিংহ বিভাগীয় কমিশনার জি এম সালেহ উদ্দিন শিক্ষা মন্ত্রণালয়ের সচিব বরাবর লিখিত চিঠি পাঠান। পরে আগস্টের মাঝামাঝি সরকার ময়মনসিংহে নতুন শিক্ষা বোর্ড স্থাপনের নীতিগত সিদ্ধান্ত নিয়ে এর যৌক্তিকতা যাচাইয়ে সাত সদস্যের একটি কমিটি গঠন করে। কমিটির মতামতের ভিত্তিতে ময়মনসিংহে নতুন শিক্ষা বোর্ড স্থাপনে প্রধানমন্ত্রীর কাছে মন্ত্রণালয় প্রস্তাব পাঠালে প্রধানমন্ত্রী শেখ হাসিনা তা অনুমোদন করেন। ২৮ আগস্ট ২০১৭ সালে ময়মনসিংহ শিক্ষা বোর্ড গঠনের প্রজ্ঞাপন জারি করে শিক্ষা মন্ত্রণালয়।
  
  কার্যক্রম
  সনদপত্র উত্তোলন।
  নম্বরপত্র উত্তোলন।
  নাম সংশোধন।
  যেকোন বিষয়ে ফলাফল সংশোধন।
  ভর্তি বাতিল।
  এক কলেজ থেকে ভর্তি বাতিল করে নতুন কলেজে ভর্তি প্রক্রিয়া সম্পন্ন করন।
  
  উল্লেখযোগ্য শিক্ষা প্রতিষ্ঠান
  কলেজ
  আনন্দ মোহন কলেজ
  শহীদ সৈয়দ নজরুল ইসলাম কলেজ
  মুমিনুন্নিসা সরকারি মহিলা কলেজ
  সরকারি আশেক মাহমুদ কলেজ  
  আলমগীর মনসুর (মিন্টু) মেমোরিয়াল কলেজ   
  ক্যান্টনমেন্ট পাবলিক স্কুল ও কলেজ
  কৃষি বিশ্ববিদ্যালয় কলেজ
  সরকারি জাহেদা সফির মহিলা কলেজ
  মুসলিম বালিকা উচ্চ বিদ্যালয় ও কলেজ
  রয়েল মিডিয়া কলেজ
  নটর ডেম কলেজ
  নাসিরাবাদ কলেজ
  সরকারি নজরুল কলেজ
  ঈশ্বরগঞ্জ সরকারি কলেজ
  গফরগাঁও সরকারি কলেজ
  নেত্রকোণা সরকারি কলেজ
  
  স্কুল
  নান্দিনা এম এইচ কে সরকারি পাইলট উচ্চ বিদ্যালয়
  ময়মনসিংহ জিলা স্কুল
  জামালপুর জিলা স্কুল
  শেরপুর সরকারি বালিকা উচ্চ বিদ্যালয়
  
  আরো দেখুন 
  বাংলাদেশের শিক্ষাব্যবস্থা
  
  তথ্যসূত্র
  
  বিষয়শ্রেণী:বাংলাদেশের শিক্ষা বোর্ড
title: মাধ্যমিক ও উচ্চ মাধ্যমিক শিক্ষা বোর্ড, ময়মনসিংহ